als_Latn dik_Latn sag_Latn
Tragjedi në Florida, raportohet për disa të vdekur nga të shtënat me armë
Një tjetër tragjedi është regjistruar në Florida të SHBA-ve pasi raportohet se të shtëna me armë u kanë marrë jetën disa personave.
Të shtënat me armë kanë ndodhur mëngjesin e së hënës në Orlando të Floridas dhe vijnë vetëm 1 javë para përvjetorit të parë të tragjedisë që u mori jetën 49 personave në një lokal nate, pasi një person u fut dhe qëlloi me breshëri në mes të turmës së të pranishmëve.
Nga të dhënat e para mësohet se janë vrarë 5 persona, mes të cilëve dhe autori i ngjarjes së rëndë.
Policia ka bërë me dije se situata tashmë është nën kontroll.
Personi që ka kryer masakrën ka qenë punonjës i kompanisë dhe kishte shkuar i armatosur tek vendi i punës që kishte mbajtur më parë.
Mësohet se firma ku punonte agresori ka gjithsej 10 punonjës, nga të cilët 4 u ekzekutuan pa mëshirë nga krimineli, i cili u vra pak çaste më vonë nga policia. /Blitz.al/
als_Latn als_Latn als_Latn als_Latn als_Latn als_Latn als_Latn